José de Ribera, naixiu d'Exativa, provincia de Valencia o 17 de febrero de 1591 y muerto en Nápols, Reino de Nápols (hue Italia) o 3 de setiembre de 1652. Estió un pintor, debuixant y gravador espanyol d'o sieglo XVII, que desembolicó toda a suya vita artistica en Italia, inicialment en Roma y posteriorment en Nápols. Estió tamién conoixiu por o suyo nombre italianizau Jusepe Ribera y por a embotada Lo Spagnoletto a causa d'a suya baixa estatura y a que reivindicaba os suyos orichens, estando común que sinyase as suyas obras como que espanyol, valenciano y setabense. En ocasions lo fació emplegando a terminolochía latina «Josephus Ribera. Hispanus. Valentinus. Setaben. (u Civitatis Setabis)», a o que en ocasions adhibió «accademicus Romanus», y sobre tot «Partenope», en alusión a o suyo puesto de residencia.